ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660010866
ขอให้แก้ไขปัญหาฝุ่นละอองและควันจากรถของคณะครูที่สัญจรเข้าและออก ภายในโรงเรียน... ซอยวิภาวดี 45 แขวงดอนเมือง เขตดอนเมือง กรุงเทพมหานคร จุดสังเกตอยู่ห่างจากท่าอากาศยานดอนเมือง  ระยะทางประมาณ 1 กิโลเมตร  โรงเรียนอยู่ทางด้านซ้ายมือ  เนื่องจากปัจจุบันได้มีรถคณะคุณครูสัญจรเข้าไปจอดภายในโรงเรียน ช่วงเช้า เวลา 06.00-07.00 น.  และช่วงเย็น เวลา 15.00-16.00 น. ซึ่งแต่ละวันที่มีการขับรถเข้าไปจอด จะทำให้เกิดฝุ่นละอองและควันจากรถลอยฟุ้งกระจายไปทั่วบริเวณ และบางครั้งมีการสัญจรด้วยความเร็ว ผ่านสนามที่มีเด็กยืนรอรถตู้ที่จะมารับ เกือบทำให้เกิดอุบัติเหตุกับเด็กนักเรียน และเห็นควรให้มีการนำรถไปจอดที่บริเวณกำแพงข้างโรงงานที่อยู่ใกล้ๆ ประสบปัญหามาประมาณ 1-2 ปี (ผู้ร้องประสงค์ปกปิดชื่อ-นามสกุลและหมายเลขโทรศัพท์) เบื้องต้นได้รับทราบรายงานผลการปฏิบัติงานจากกรุงเทพมหานคร โดยฝ่ายสิ่งแวดล้อมฯ และฝ่ายการศึกษาลงพื้นที่ตรวจสอบขอเท็จจริงในโรงเรียน.... โดยมีผู้อำนวยการสถานศึกษาเป็นผู้นำตรวจสถานที่และให้ข้อมูลว่า ถนนทางเข้าออกโรงเรียนในวันราชการปกติมีผู้ใช้รถยนต์สัญจรเข้า-ออกโรงเรียนประกอบด้วย รถยนต์ของข้าราชการครูและบุคลากรทางการศึกษาของโรงเรียนจำนวนประมาณ 10-15 คันต่อวัน และรถตู้รับส่งนักเรียนบริเวณหน้าโรงเรียนช่วงเวลา 06.00-07.00 น. และ 15.00-16.00 น. ซึงเป็นรถยนต์ขนาดเล็กที่ใช้เครื่องเบนซิน มีการบำรุงรักษาตามมาตรฐานรถยนต์ ในขระตรวจสอบคุณภาพอากาศประจำวันของฝุ่นละอองขนาดเล็ก pm 2.5 มีค่า 18 ไมโครกรัมต่อลูกบาศก์เมตร คุณภาพอากาศปานกลาง ประชาชนทั่วไปสามารถทำกิจกรรมกลางแจ้งได้ตามปกติ (อ้างอิงเลขที่รับแจ้ง 174078/65)
//ล่าสุดวันที่ 16 มีนาคม 2566 เวลา 10.36 น. ยังคงพบเห็นรถของคณะครูที่สัญจรเข้าและออก ภายในโรงเรียนพหลโยธิน (โรงเรียนพ่วงเจริญอุปถัมภ์) เป็นประจำบ่อยครั้ง ช่วงเวลาเช่นเดิม เนื่องจากผู้ร้องตื่นเช้าขึ้นมาคอแห้ง เสียงแหบเป็นอย่างมาก เพราะมีฝุ่นละอองจากและควันจากรถที่สัญจรฟุ้งกระจายไปทั่วบริเวณ ทำให้หายใจไม่สะดวก ซึ่งมีผลกระทบต่อผู้ร้องและประชาชนที่อาศัยอยู่ในพื้นที่ จึงประสงค์ให้เจ้าหน้าที่ลงพื้นที่ดำเนินการตรวจสอบอีกครั้ง เพื่อบรรเทาความเดือดร้อนต่อไป (ผู้ร้องประสงค์ให้ปกปิดชื่อ นามสกุล และหมายเลขโทรศัพท์)//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata